Boukontrak vir Kaapstad-stadion onder vergrootglas | Nuus24
Kaapstad – Die Valke ondersoek bewerings dat die Stad Kaapstad te veel betaal het vir die Kaapstad-stadion weens samespanning deur konstruksiemaatskappye, het Cape Argus Maandag berig.Die Mededingingskommissie sal glo 'n openbare verhoor hou om die bewerings te ondersoek.Dié tweeledige ondersoek volg ná die kommissie se aankondiging in 2011 dat die kontrak vir die Kaapstad-stadion een van vele is wat ondersoek word weens beweerde tenderonreëlmatighede.Die kommissie het destyds gesê hy ondersoek 65 sake wat betrekking het op 70 projekte ter waarde van sowat R29 miljard. Die stadion se aanvanklike prys was R2,9 miljard, maar het uiteindelik meer as R4,3 miljard gekos.Kylie Hatton, woordvoerder vir die Stad Kaapstad, het gesê die munisipaliteit kan regsaksie neem om dié ekstra koste te verhaal.– Volg Nuus24 op Twitter.
Lees meer oor: kaapstad | kaapstad-stadion | korrupsie VOLGENDE OP NUUS24X
"Ons dink nie werkgewers moet bevooroordeeld wees vir NUM ten koste van Amcu nie." NUM is dan 'n Cosatu-ANC unie, Amcu is 'n Nactu unie, voortspruitend uit die ou AZACTU -- 'n PAC-gesinde organisasie.